**Ministru kabineta noteikumu projekta „Grozījumi Ministru kabineta 2011.gada 29.marta noteikumos Nr.233 „Vides aizsardzības un reģionālās attīstības ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts ir izstrādāts, lai:1) izpildītu Ministru kabineta 2013.gada 19.februāra rīkojuma Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” 3.1.1.1.apakšpunktā doto uzdevumu izstrādāt un vides aizsardzības un reģionālās attīstības ministram iesniegt noteiktā kārtībā Ministru kabinetā noteikumu projektu par grozījumiem Ministru kabineta 2011.gada 29.marta noteikumos Nr.233 „Vides aizsardzības un reģionālās attīstības ministrijas nolikums” (turpmāk – nolikums);2) nodrošinātu nolikuma atbilstību faktiskajai funkciju izpildei, ievērojot Ministru kabineta 2011.gada 19.oktobra noteikumu Nr.815 „Pārresoru koordinācijas centra nolikums” 3.2.apakšpunktu, Ministru kabineta 2011.gada 19.oktobra noteikumu Nr.816 „Nacionālā attīstības plāna 2014.–2020.gadam izstrādes, ieviešanas, uzraudzības un publiskās apspriešanas kārtība” 4.5.apakšpunktu un Attīstības plānošanas sistēmas likuma 9.pantu. |
| 2. | Pašreizējā situācija un problēmas | 1. VARAM atbilstoši nolikuma 1.7.apakšpunktam ir vadošā valsts pārvaldes iestāde jomā, kura ir saistīta ar informācijas sabiedrību, elektronisko pārvaldi un informācijas tehnoloģijām valsts pārvaldē. Savukārt, atbilstoši nolikuma 4.1.8., 4.1.9. un 4.1.10. un 4.3.apakšpunktam VARAM funkcija minētajā jomā ir izstrādāt politiku, kā arī organizēt un koordinēt tās īstenošanu. Lai nodrošinātu šīs funkcijas izpildi, VARAM atbilstoši nolikuma 5.7.apakšpunktam veic šādus uzdevumus:1) koordinē valsts pārvaldes un pašvaldību institūciju sadarbību elektronisko pakalpojumu attīstīšanā;2) organizē un koordinē informācijas tehnoloģiju ieviešanu valsts pārvaldē, lai nodrošinātu valsts pārvaldes modernizāciju un efektivitāti;3) nodrošina atbalsta pasākumu ierosināšanu, vadību un koordināciju, arī nodrošinot Eiropas Savienības fondu un finanšu instrumentu, kā arī ārvalstu un citu finanšu instrumentu līdzfinansēto projektu plānošanu, vērtēšanu, ieviešanu, uzraudzību un kontroli; 4) uzrauga valsts informācijas sistēmu attīstību, drošības prasību un tehnisko prasību ievērošanu, kā arī apkopo un uztur datus par valsts informācijas sistēmām un sniedz atzinumus par valsts budžeta līdzekļu pieprasījumiem valsts informācijas sistēmu izveidošanai un attīstībai.Minēto uzdevumu tvērums nav pietiekams, lai pilnībā realizētu valsts informācijas un komunikācijas tehnoloģiju (turpmāk – IKT) organizācijas funkciju, kuras izpilde ir vērsta uz koordinētas valsts IKT politikas un arhitektūras izveidi un pārvaldību valstī. Saskaņā ar koncepcijas „Valsts informācijas un komunikācijas tehnoloģiju pārvaldības organizatoriskais modelis” (apstiprināta ar Ministru kabineta 2013.gada 19.februāra rīkojumu Nr.57) 5.1.apakšpunktu valsts IKT organizācijas funkcijas izpilde ir jānodrošina VARAM. Šīs funkcijas izpildei VARAM ir nepieciešams veikt uzdevumus, kuri pašlaik nav noteikti nolikumā. Proti, lai pilnībā realizētu valsts IKT organizācijas funkciju, VARAM ir jāveic uzdevumi, kuri ir saistīti ar:1) IKT kompetences attīstību, labas prakses izplatīšanu un saskaņotu IKT pārvaldību iestādēs visās valsts pārvaldes nozarēs;2) iestāžu vadības, valsts IKT personāla un lietotāju zināšanu un prasmju attīstību IKT sniegto iespēju un priekšrocību izmantošanā, nodrošinot iestāžu funkciju izpildi un pakalpojumu sniegšanu;3) elektroniskās pārvaldes un valsts IKT risinājumu ieviešanu, uzturēšanu, koplietošanu, drošību un attīstību, kā arī iestāžu pakalpojumu klāsta un satura attīstību un pieejamības nodrošināšanu, izmantojot IKT;4) valsts IKT organizācijas funkcijas izpildei nepieciešamās informatīvās bāzes radīšanu, kas nodrošinātu efektīvai valsts IKT pārvaldībai datus ne tikai par valsts informācijas sistēmām, bet arī elektroniskajiem pakalpojumiem, kuri ir pieejami valsts pārvaldē, valsts IKT infrastruktūru un informācijas sistēmām, kā arī iestāžu IKT atbalsta tehniskajiem, finanšu un cilvēkresursiem;5) pasākumu izstrādi elektroniskās pārvaldes un valsts IKT nodrošināšanai un optimizēšanai, kā arī citu valsts pārvaldes iestāžu izstrādāto pasākumu un valsts budžeta līdzekļu pieprasījumu izvērtēšanu;6) sadarbību starp valsts un pašvaldību institūcijām, tajā skaitā valsts un pašvaldību IKT organizācijām un konsultatīvajām padomēm, kā arī nevalstiskajām organizācijām, lai nodrošinātu efektīvu elektronisko pārvaldi un valsts IKT pārvaldību.Minētās kompetences trūkums neatbilst valsts IKT pārvaldības organizatoriskajam modelim, kura ieviešana ir paredzēta atbilstoši koncepcijai (turpmāk – modelis).VARAM norāda, ka modeli ir paredzēts ieviest divos etapos. Modeļa 1.ieviešanas etapā tiks izveidotas un sāks darboties visas būtiskās modeļa strukturālās komponentes, tajā skaitā valsts IKT organizācija, koplietošanas IKT organizācija, Valsts IKT pārvaldības vadītāju forums, resoru IKT organizācijas un resoru IKT vadības padomes. Savukārt modeļa 2.ieviešanas etapā tiks precizēta un paplašināta modelī ietilpstošo organizatorisko vienību kompetence un atbildība. Šajā etapā tiks izstrādāts Valsts IKT pārvaldības likuma projekts, kas ļaus pilnvērtīgi ieviest un normatīvi noteikt modeli, ieskaitot valsts, resora un koplietošanas IKT pārvaldības organizāciju vadītāju pilnvaras, Valsts IKT pārvaldības vadītāju foruma kompetenci, kā arī deleģējumu koplietošanas IKT pārvaldības organizācijas darbībai. Modeļa 1.ieviešanas etapu plānots īstenot sešu mēnešu laikā pēc koncepcijas apstiprināšanas Ministru kabinetā (t.i., līdz 2013.gada 19.augustam), bet 2.ieviešanas etapu – 30 mēnešu laikā (t.i., līdz 2015.gada 19.augustam).Atbilstoši koncepcijas 6.1.apakšpunktam „Optimālā valsts IKT pārvaldības modeļa 1.ieviešanas etaps” modeļa 1.ieviešanas etapā valsts IKT organizācija tiks veidota, precizējot un paplašinot esošo VARAM valsts sekretāra vietnieka IKT jautājumos pakļautībā esošā Elektroniskās pārvaldes departamenta un Publisko pakalpojumu departamenta kompetenci un piesaistot tiem papildus speciālistus. Atsevišķu uzdevumu veikšanai valsts IKT organizācijai var tikt piesaistīti citu VARAM struktūrvienību speciālisti. Tādējādi valsts IKT organizācija būs VARAM ietilpstošā struktūra, kuru vadīs VARAM valsts sekretāra vietnieks IKT jautājumos. Ņemot to vērā, lai izveidotu valsts IKT organizāciju, ir nepieciešams precizēt un paplašināt VARAM kompetenci valsts IKT pārvaldības jautājumos, jo pašlaik noteiktā VARAM kompetence informācijas tehnoloģiju jomā nav pietiekama modeļa ieviešanai atbilstoši koncepcijai.Pēc valsts IKT organizācijas izveides tā uzsāks valsts IKT pārvaldības 1.prioritātes uzdevumu izpildi (attiecīgie uzdevumi ir noteikti koncepcijas 2.3.apakšpunktā „Valsts IKT pārvaldības uzlabošanas uzdevumi”). Modeļa 1.ieviešanas etapā valsts IKT vadītāja apstiprinātie nacionāla līmeņa arhitektūras un tehnisko standartu dokumenti būs rekomendējoša rakstura un izmantojami kā vadlīnijas un labās prakses rekomendācijas (to piemērošana būs jāveic pēc brīvprātības principa). Nepieciešamības gadījumā minētos dokumentus, lai tie būtu saistoši citām iestādēm, valsts IKT organizācija virzīs apstiprināšanai Ministru kabinetā. Savukārt, atbilstoši koncepcijas 6.2.apakšpunktam „Optimālā valsts IKT pārvaldības modeļa 2.ieviešanas etaps” modeļa 2.ieviešanas etapā tiks paplašināta VARAM valsts sekretāra vietnieka kā valsts IKT vadītāja kompetence, nodrošinot, ka valsts IKT vadītājam ir tiesības apstiprināt gan iestādēm saistošus, gan rekomendējošus tehniska rakstura IKT jomas dokumentus (nacionālā līmeņa IKT arhitektūras dokumentus, IKT pārvaldības procesus, tehniskos standartus, kā arī vadlīnijas IKT jomā). Savukārt, Ministru kabinetam būs jāapstiprina tikai augsta līmeņa dokumenti, kas nosaka valsts IKT attīstības politiku (piemēram, valsts IKT stratēģiskās attīstības principus un scenāriju). Tāpat valsts IKT vadītājam tiks paredzēts pienākums izvērtēt un saskaņot valsts budžeta finansējuma pieprasījumus IKT attīstībai un uzturēšanai. Lai to īstenotu, tiks izstrādāts koncepcijas 6.4.apakšpunktā minētais Valsts IKT pārvaldības likums, ar kura palīdzību tiks pilnvērtīgi ieviests un normatīvi noteikts koncepcijā aprakstītais optimālais valsts IKT pārvaldības organizatoriskais modelis.Atbilstoši koncepcijas 6.punktam „Optimālā valsts IKT pārvaldības organizatoriskā modeļa ieviešanas scenārijs” katrā rīcības virzienā modeļa ieviešanai ir paredzēts sagatavot tiesisko bāzi, nodrošinot ārējo normatīvo aktu izstrādi un apstiprināšanu modelī paredzēto institūciju (arī valsts IKT organizācijas) izveidei un darbības reglamentācijai.Lai pilnvērtīgi ieviestu modeli, visu valsts IKT pārvaldībā iesaistīto pušu (valsts IKT organizācijas, resora IKT organizāciju, koplietošanas IKT organizācijas, valsts IKT pārvaldības vadītāju forumu) lomas, pienākumi un tiesības tiks noteiktas minētajā Valsts IKT pārvaldības likumā. Tā izstrāde ir paredzēta modeļa 2.ieviešanas etapā (saskaņā ar Ministru kabineta 2013.gada 19.februāra rīkojuma Nr.57 „Par koncepciju „Valsts informācijas un komunikācijas tehnoloģiju pārvaldības organizatoriskais modelis”” 4.punktu attiecīgo likumprojektu ir uzdots izstrādāt un iesniegt Ministru kabinetā līdz 2014.gada 19.augustam). Savukārt, lai īstenotu modeļa 1.ieviešanas etapu, kurā ir paredzēts izveidot visas būtiskās modeļa strukturālās komponentes un uzsākt to darbību, jau šajā etapā līdz 2013.gada 19.augustam nepieciešams izstrādāt un apstiprināt tiesisko bāzi valsts IKT organizācijas, kas darbosies VARAM sastāvā, un citu modelī paredzēto institūciju darbībai.Vienlaikus nolikuma 5.7.apakšpunktu ir nepieciešams papildināt ar uzdevumu, kas veicinātu informācijas sabiedrības veidošanu un attīstību. Proti, šis uzdevums ir saistīts ar sabiedrības informēšanu par IKT sniegtajām iespējām un priekšrocībām, popularizējot to izmantošanu ikvienā dzīves situācijā, kā arī tādu sabiedrības zināšanu un prasmju attīstību, kas ir vērsta uz IKT izmantošanu iestāžu rīcībā esošās informācijas un sniegto pakalpojumu saņemšanai.Atbilstoši nolikuma 5.5.3.apakšpunktam VARAM kompetencē pašvaldību darbības attīstības un pārraudzības jomā pašlaik ir noteikts uzdevums koordinēt informācijas tehnoloģiju ieviešanu pašvaldībās. Šis uzdevums neatbilst Pašvaldību vienotās informācijas sistēmas attīstības koncepcijā 2010.–2013.gadam piedāvātajam risinājumam (atbalstīts ar Ministru kabineta 2010.gada 6.maija rīkojumu Nr.248). Proti, atbilstoši šim risinājumam turpmākā informācijas tehnoloģiju, tajā skaitā lietojumprogrammatūras darba informatizācijai, ieviešana pašvaldībās, ir attiecīgo pašvaldību, nevis informācijas tehnoloģiju jomā vadošās valsts pārvaldes iestādes, kompetencē. Vadošās iestādes uzdevums ir koordinēt tādu IKT risinājumu koplietošanu, kuri nodrošina valsts un pašvaldību institūciju pārziņā esošo informācijas sistēmu sadarbspēju. Šis uzdevums, savukārt, atbilst VARAM kompetencei, kura ir nepieciešama, lai ieviestu iepriekš minēto valsts IKT pārvaldības organizatorisko modeli, un tāpēc tas ir iekļaujams nolikuma 5.7.apakšpunktā. Ņemot to vērā, ir nepieciešams svītrot nolikuma 5.5.3.apakšpunktu, kurā noteiktais uzdevums ir zaudējis aktualitāti.2. Atbilstoši nolikuma 1.6. un 4.1.7.apakšpunktam VARAM kompetencē pašlaik ietilpst valsts investīciju jautājumi. Šī funkcija VARAM nolikumā tika ietverta 2011.gada sākumā, pārņemot Reģionālās attīstības un pašvaldību lietu ministrijas funkcijas saistībā ar Nacionālā attīstības plāna izstrādi un koordināciju. Atbilstoši Ministru kabineta 2011.gada 19.oktobra noteikumu Nr.815 „Pārresoru koordinācijas centra nolikums” 3.2.apakšpunktam Nacionālo attīstības plānu izstrādā un uzrauga un tā īstenošanu koordinē Pārresoru koordinācijas centrs. Saskaņā ar Ministru kabineta 2011.gada 19.oktobra noteikumu Nr.816 „Nacionālā attīstības plāna 2014.–2020.gadam izstrādes, ieviešanas, uzraudzības un publiskās apspriešanas kārtība” 4.5.apakšpunktu Nacionālā attīstības plānā ietver uzdevumiem īstenošanai nepieciešamā finansējuma apjoma un avotu provizorisko novērtējumu (vispārējās valdības budžeta līdzekļi, tai skaitā Eiropas Savienības fondu un ārvalstu finanšu palīdzības līdzekļi), lai nodrošinātu noteiktas politikas ieviešanu, sasniedzot atbilstošus darbības rezultātus. Līdz ar to, izstrādājot Nacionālās attīstības plānu 2014. – 2020.gadam, tika izstrādāta arī valsts investīciju politika, un tās ieviešanu uzrauga un koordinē Pārresoru koordinācijas centrs. VARAM, ievērojot Attīstības plānošanas sistēmas likuma 9.pantā ietverto attīstības plānošanas dokumentu hierarhiju, ir tiesības izstrādāt hierarhiski pakārtotu nozares politiku VARAM kompetences jomās. Ņemot vērā minēto, lai nodrošinātu VARAM nolikuma atbilstību faktiskajai funkciju izpildei, no nolikuma nepieciešams svītrot 1.6. un 4.1.7.apakšpunktu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | 1. Nolikuma grozījumu mērķis ir nodrošināt valsts IKT pārvaldības organizatoriskā modeļa ieviešanu, ievērojot koncepciju par:1) valsts IKT pārvaldības organizatorisko modeli (atbalstīta ar Ministru kabineta 2013.gada 19.februāra rīkojumu Nr.57);2) Pašvaldību vienotās informācijas sistēmas attīstību 2010.–2013.gadam (atbalstīta ar Ministru kabineta 2010.gada 6.maija rīkojumu Nr.248).Attiecīgie grozījumi nolikumā papildina esošo VARAM kompetenci ar uzdevumiem, kuru izpilde ir vērsta uz minētā mērķa sasniegšanu. Vienlaikus VARAM norāda, ka koncepcijas par valsts IKT pārvaldības organizatorisko modeli informatīvās daļas 3.punktā ir norādīts, ka šīs koncepcijas tvērums neattiecas uz publiskajiem fiksētajiem un mobilajiem elektronisko sakaru tīkliem (kanālu un pakešu komutācijas tīkliem, ieskaitot internetu) (ieskaitot to darbību nodrošinošās sistēmas), valsts aizsardzībai un drošībai paredzētajiem elektronisko sakaru tīkliem (ieskaitot to darbību nodrošinošās sistēmas) un tīkliem (ieskaitot to darbību nodrošinošās sistēmas), kurus izmanto radio un televīzijas signāla izplatīšanai. Ņemot to vērā, attiecīgajos nolikuma grozījumos paredzētie VARAM uzdevumi valsts IKT pārvaldības jomā neaptver koncepcijas informatīvās daļas 3.punktā norādītās jomas, uz kurām neattiecas koncepcijas tvērums.2. Ar grozījumiem plānots no nolikuma izslēgt VARAM kompetencē vairs neietilpstošu funkciju – valsts investīcijas un ar to saistītās politikas plānošanu, jo šīs funkcijas izpildi ir pārņēmis Pārresoru koordinācijas centrs.  |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 6. | Iemesli, kādēļ netika nodrošināta sabiedrības līdzdalība | Grozījumi nolikumā ir nepieciešami, lai papildinātu VARAM kā vadošās valsts pārvaldes iestādes kompetenci ar uzdevumiem, kas ir saistīti ar valsts IKT pārvaldību un nodrošināt nolikuma atbilstību faktiskajai funkciju izpildei. Šiem grozījumiem nav tiešas ietekmes uz sabiedrību, tāpēc nodrošināt sabiedrības līdzdalību šo grozījumu izstrādē nav nepieciešams. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **n-tais gads** | Turpmākie trīs gadi (tūkst. latu) |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |

| 1 | 2 | 3 | 4 | 5 | 6 |
| --- | --- | --- | --- | --- | --- |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins |  |
| 7. Cita informācija | Koncepcijas „Valsts informācijas un komunikācijas tehnoloģiju pārvaldības organizatoriskais modelis”(apstiprināta ar Ministru kabineta 2013.gada 19.februāra rīkojumu Nr.57) informatīvās daļas 7.punktā ir sniegts finansiālās ietekmes uz valsts budžetu novērtējums, kā arī tās detalizēts aprēķins, kas ir saistīts ar nolikuma 5.7.apakšpunktā noteikto uzdevumu (noteikumu projekta 7.punkta redakcijā) izpildi 2014.gadā un turpmākajos gados. Atbilstoši šim novērtējumam VARAM ir nepieciešami finanšu līdzekļi (papildus 2013.gadā esošajiem budžeta bāzes izdevumiem) 70162 latu apmērā gadā jaunu četru amatu vietu atlīdzībai un uzturēšanai atbilstoši minētajai koncepcijai. Ievērojot Ministru kabineta 2013.gada 19.februāra rīkojuma Nr.57 6.punktu, jautājums par attiecīgo finanšu līdzekļu piešķiršanu VARAM ir izskatīts Ministru kabineta 2013.gada 27.augusta sēdē (prot. Nr.46, 102.§ „Par valsts budžeta jaunajām politikas iniciatīvām 2014., 2015. un 2016.gadam”). Tajā tika atbalstīts VARAM sniegtais valsts budžeta līdzekļu pieprasījums jaunās politikas iniciatīvas īstenošanai 2014.-2016.gadam, lai nodrošinātu VARAM uzdevumu izpildi valsts IKT pārvaldības jomā atbilstoši paredzētajiem grozījumiem nolikumā, iepriekšminētajā apmērā (70162 lati gadā).Jaunās amata vietas, kuras ir paredzēts izveidot VARAM sakarā ar grozījumiem nolikumā, ir šādas:1. IKT infrastruktūras arhitekts;2. IKT infrastruktūras speciālists;3. IKT pakalpojumu pārvaldības eksperts;4. IKT pakalpojumu pārvaldības speciālists.IKT infrastruktūras arhitekts un IKT infrastruktūras speciālists būs atbildīgi par valsts politikas un normatīvo aktu izstrādi, to ieviešanas koordināciju un uzraudzību, kā arī metodisko vadību valsts IKT infrastruktūras uzturēšanas un attīstības jomā. IKT infrastruktūras arhitekts un IKT infrastruktūras speciālists, ievērojot koncepciju, nodrošinās uzdevumu izpildi attiecībā uz IKT infrastruktūras arhitektūras izstrādi, IKT infrastruktūras optimizācijas plāna izstrādi, gala iekārtu izmantošanas un pārvaldības principu un IKT resursu iegādes un izmantošanas principu izstrādi.IKT pakalpojumu pārvaldības eksperts un IKT pakalpojumu pārvaldības speciālists būs atbildīgi par valsts politikas un normatīvo aktu izstrādi, to ieviešanas koordināciju un uzraudzību, kā arī metodisko vadību valsts IKT pakalpojumu pārvaldības jomā. IKT pakalpojumu pārvaldības eksperts un IKT pakalpojumu pārvaldības speciālists, ievērojot koncepciju, nodrošinās uzdevumu izpildi attiecībā uz IKT pārvaldības procesu vadlīniju izstrādi, standartu un vadlīniju izstrādi elektronizēto valsts pārvaldes procesu darbības nepārtrauktībai, uzticamībai un drošībai, IKT izmaksu uzskaites un budžeta plānošanas principu un vadlīniju izstrādi, kā arī IKT attīstības projektu īstenošanas kvalitātes uzlabošanu, tajā skaitā, izstrādājot projektu vadības un izstrādes metožu vadlīnijas un nodrošinot to ieviešanu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās VARAM. |
| 2. | Projekta izpildes ietekme uz pārvaldes funkcijām | Projekts papildina uzdevumus, kuri ietilpst VARAM kompetencē, īstenojot politiku informācijas sabiedrības, elektroniskās pārvaldes un valsts IKT pārvaldības jomā. Tāpat projekts izslēdz no VARAM kompetences valsts investīcijas un ar to saistītās politikas plānošanu.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Vides aizsardzības un reģionālās attīstības ministrs E.Sprūdžs

Vizē:
Vides aizsardzības un reģionālās attīstības ministrijas
valsts sekretārs A.Antonovs

01.10.2013. 9:37

2422

Ķeņģis 66016528

vitalijs.kengis@varam.gov.lv

Putniņa 67026543

aiga.putnina@varam.gov.lv